ເພີ່ມພູນຄູນສ້າງ, ຮັກສານໍ້າໃຈມິດຕະພາບຫວຽດນາມ-ລາວ
ກປ.ອອນໄລ - ວັນທີ 25 ມັງກອນ, ໃນຂອບເຂດການຢ້ຽມຢາມ, ເຮັດວຽກ ຢູ່ ສປປ ລາວ ຂອງຄະນະຜູ້ແທນຂັ້ນສູງນະຄອນໂຮ່ຈິມິນ, ທ່ານ ຫງວຽນທ້ຽນເຍິນ, ກໍາມະການກົມການເມືອງ, ເລຂາພັກນະຄອນ ໂຮ່ຈິມິນ, ຫົວໜ້າຄະນະຜູ້ແທນສະພາແຫ່ງຊາດ ນະຄອນໂຮ່ຈິມິນ ໄດ້ໄປຢ້ຽມຢາມ ທ່ານ ຄຳໄຕ ສີພັນດອນ, ອະດີດເລຂາທິການໃຫຍ່, ອະດີດປະທານປະເທດ ແຫ່ງ ສປປ ລາວ.
ທ່ານ ຄຳໄຕ ສີພັນດອນ ເນັ້ນໜັກວ່າ, ສາຍພົວພັນລະຫວ່າງສອງພັກ, ສອງລັດ ລາວ ແລະຫວຽດນາມ ແມ່ນສາຍພົວພັນແບບພິເສດ, ພ້ອມທັງຖືວ່າ, ໃນໄລຍະຈະມາເຖິງ, ສອງປະເທດ ຄວນສືບຕໍ່ຮ່ວມມື, ສະໜິດຕິດພັນ, ຊ່ວຍເຫຼືອກັນປະຕິບັດສໍາເລັດບັນດາໜ້າທີ່ສໍາຄັນຂອງສອງປະເທດແມ່ນສ້າງສາ, ພັດທະນາເສດຖະກິດ-ສັງຄົມ ກໍານົດທິດສັງຄົມນິຍົມ ແລະປົກປັກຮັກສາ, ຮັກສາການປ້ອງກັນຊາດ-ປ້ອງກັນຄວາມສະຫງົບໃຫ້ໝັ້ນຄົງເຂັ້ມແຂງ.
ໃນຂອບເຂດການຢ້ຽມຢາມ ແລະເຮັດວຽກຢູ່ລາວ ແຕ່ວັນທີ 25 ຫາວັນທີ 27 ມັງກອນ, ຕອນບ່າຍວັນທີ 25 ມັງກອນ, ທີ່ນະຄອນຫຼວງ ວຽງຈັນ (ສປປ ລາວ), ຄະນະຜູ້ແທນຂັ້ນສູງກະຊວງກໍ່ສ້າງຫວຽດນາມ ໂດຍທ່ານ ຟ້າມຮົ່ງຮ່າ, ລັດຖະມົນຕີກະຊວງກໍ່ສ້າງຫວຽດນາມ ເປັນຫົວໜ້າຄະນະ, ໄດ້ມີການເຮັດວຽກກັບຄະນະຄຸ້ມຄອງໂຄງການກໍ່ສ້າງຫໍສະພາແຫ່ງຊາດໃໝ່ຂອງລາວ. ນີ້ແມ່ນກິດຈະກຳເປັນຂອງຂວັນຂອງພັກ, ລັດ ແລະປະຊາຊົນຫວຽດນາມ ມອບໃຫ້ພັກ, ລັດ ແລະປະຊາຊົນລາວ.
ທີ່ການເຮັດວຽກ, ທ່ານ ຟ້າມຮົ່ງຮ່າ, ລັດຖະມົນຕີກະຊວງກໍ່ສ້າງຫວຽດນາມ ຢືນຢັນວ່າ, ກະຊວງກໍ່ສ້າງ ຈະເຮັດຈົນສຸດຄວາມສາມາດຂອງຕົນດ້ວຍຄວາມຕັດສິນໃຈການເມືອງສູງສຸດເພື່ອປະຕິບັດຄວາມຮັບຜິດຊອບ ເຊິ່ງພັກ, ລັດຖະບານຫວຽດນາມ ມອບໝາຍໃຫ້ເປັນຢ່າງດີ, ກໍ່ສ້າງກິດຈະກໍາຮັບປະກັນຄວາມຄືບໜ້າວາງອອກ, ດ້ວຍສະຖາປັດຕະຍະກໍາທີ່ເຂັ້ມຂຸ້ນໄປດ້ວຍສີສັນວັດທະນະທໍາລາວ, ຮັບປະກັນຄຸນປະໂຫຍດໃຫ້ບັນດາການເຄື່ອນໄຫວຂອງສະພາແຫ່ງຊາດ, ສົມກັບເປັນສໍານັກງານເຮັດວຽກຂອງອົງການສິດແຫ່ງອຳນາດສູງສຸດຂອງປະຊາຊົນລາວ ແລະເປັນສັນຍາລັກທີ່ມີຊີວິດຊີວາຂອງສາຍພົວພັນແບບພິເສດສອງປະເທດ...
ແປໂດຍ: ເຈິ່ນຮວ່ຽນ